Ayọ

Ayọ (født Joy Olasunmibo Ogunmakin 14. september 1980 i Frechen nær Köln) er en tysk sangerinne, komponist og skuespiller med nigeriansk bakgrunn. Hun synger på engelsk, men også på fransk. Ayo er fornavnet hennes, Joy, på språket joruba. Hun er fra 2009 også goodwill-ambassadør for UNICEF.

 Privat 
Hun har en sønn som heter Nile, som ble født i 2005 og en datter ved navn Billie-Eve, født i 2010, med den Sierra Leonisk-tyske reggae-artisten Patrice, som hun er skilt fra. På slutten av 2007 flyttet hun med familien til Greenwich Village på Manhattan i New York. For tiden bor hun i Brooklyn, New York med barna sine.

 Musikken 
Debutalbumet hennes Joyful, utgitt i 2006, nådde double-platinum i Frankrike, platinum i Tyskland og Polen, og gullstatus i Sveits, Italia og Hellas. Albumet ble gitt ut i USA året etter. Hvert år påskjønner European Border Breakers Awards suksessen til ti nye artister eller grupper som nådde et publikum utenfor sine egne land med sitt første internasjonalt utgitte album det siste året, Ayo fikk prisen i 2008 for Joyful.

Albumet Gravity at Last kom i 2008 og toppet de franske albumlistene. På albumet finner man spor som «Mother» og «Slow Slow (Run Run)». Ayọ la ut på en turne med rundt 30 konserter i fem europeiske land for å promotere albumet. Det franske filmselskapet MK2 laget filmen Ayo Joy, en 90-minutters dokumentar om sangeren og hennes liv, i 2009. Ayọs tredje album Billie-Eve, oppkalt etter datteren hennes, ble spilt inn i New York og kom ut i 2011. I 2013 kom et nytt album Ticket to the World.

Ayọ ble spurt av det fransk-tyske kringkastingsselskap Arte om å synge sangen «Sunny», av Bobby Hebb til tittelmelodi for deres programserie "Summer of Soul" i 2013. I 2014 vant Ayọ kategorien 'Beste kvinnelige sangerinne' av Globes de Cristal Award, som deles ut av medlemmer av den franske presseforeningen som anerkjenner fortreffelighet innen fransk kunst og kultur, og året etter ble hun tildelt Grands Prix Sacem (Society of Authors, Composers and Publishers of Music). Som en reaksjon på den pågående rasevolden i USA la Ayọ den 21. juni 2015 ut en selvlaget musikkvideo på YouTube med sangen «Boom Boom» som hun ikke hadde utgitt før.

I 2017 ga Ayọ ut to singler, hver fulgt opp av en musikkvideo, «I'm a Fool» utgitt i juni og «Paname» i september. De er også å finne på hennes neste album som fikk navnet Ayọ. Hennes sjette album Royal kom i 2020, albumet var opprinnelig tenkt å være nyinnspillinger av sanger fra hennes album Joyful men hun ombestemte seg å bestemte seg for å spille inn nye sanger. Hun har også med noen coverversjoner av sanger hun er glad i fra andre artister som «Né Quelque Part» av Maxime le Forestier (den eneste sangen på albumet Ayọ synger på fransk), «Throw It Away» av jazzsanger Abbey Lincoln, «Afro Blue» komponert av Mongo Santamaría og gjort berømt av John Coltrane og Lhasas sang «Fool’s Gold».

 Film 
I april 2014 ble Ayọs konsertturne avbrutt i flere uker da hun spilte hovedrollen i filmen Murder in Pacot av den prisbelønte haitiske filmskaperen Raoul Peck, som ble filmet i Port-au-Prince, Haiti, i april og mai. Hun har også en rolle, La Blanche, i det tyske science fiction-dramaet VOLT som er skrevet og regissert av Tarek Ehlail som kom i 2017. Hun ble nominert i kategorien ‘German Cinema New Talent Award: Actor’ ved Filmfest München 2016 for hennes rolle.

 Utgivelser 

 Album 
 Joyful (2006)
 Gravity at Last (2008)
 Billie-Eve (2011)
 Ticket to the World (2013)
 Ayọ (2017)
 Royal (2020)

 EPer 
 Where Will I Be (vinyl record, 2004)

 Singler 
 "Life Is Real" (2006)
 "Down on My Knees" (2006)
 "And It's Supposed to Be Love" (2007) (2008, US)
 "Help is Coming" (2007)
 "Slow Slow (Run Run)" (2008)
 "On aime, on aide" (2009)
 "Lonely" (2009)
 "I'm Gonna Dance" (2011)
 "I Want You Back" (2011)
 "Fire" (2013)
 "Fire" med Youssoupha (2013)
 "Who" (2014)
 "I'm a Fool" (2017)
 "Paname" (2017)
 "Beautiful" (2019)
 "Rest assured" (2020)
 "I'll Be Right Here" med Keziah Jones (2021)

 DVDer 
 AYO Live in Monte Carlo (2007, from PBS)
 Ayọ Live at the Olympia (2007)

 Hun har medvirket på 
 "Kido Musik" (som Joy, medlem av bandet La Taste, 1992)
 "Liebe & Verstand" (med Sisters Keepers, 2001)
 "Confusion" (på EP Cris Prolific, 2004)
 "Play Boy" (på albumet PlayUp, 2006)
 "Worried About You" (på albumet Heaven av The Avener, 2020)

 Musikk video 
 "La Maladie d`Amour" (som Joy, medlem av bandet La Taste, 1993)
 "Down on My Knees" (2006)
 "Help Is Coming" (2007)
 "Life Is Real" (2007)
 "And It's Supposed to Be Love" (2007)
 "Slow Slow (Run Run)" (2008)
 "Lonely" (2009)
 "I'm Gonna Dance" (2011)
 "I Want You Back" (2011) 
 "Boom Boom" (2015)
 "I'm a Fool" (2017)

 Filmer 

 Ayo Joy (2009 documentary)
 Murder in Pacot (2015)
 Volt (2016)

 TV 

 Summer of Soul (2013, French Arte TV)
 Mission Incognito: Ayo (2014, ARTE)

 Utmerkelser 

 European Border Breakers Awards 2008
 Globes de Cristal Award, Best Female Singer 2014
 Grand Prize for SACEM repertoire abroad

 Referanser 

 Eksterne lenker 




 Ayọ og Iggy Pop synger Ne me quitte pas

Kategori:Tyske sangere